google/wiki40b huggingface dataset:
Dominium Utrecht

Historie

Frem til overdragelsen var Utrecht et fyrstbispedømme, og fyrstbiskopens verdslige område kaltes Sticht. Dette området var inndelt i Nedersticht (rundt Utrecht) og det senere tilføyde området på den andre siden av elven IJssel, Oversticht. Disse to områdene var ikke knyttet til hverandre geografisk, naboene prøvet stadig å korrigere grensene til egen fordel og bispedømmet var ikke sterkt nok til å stoppe dette på en effektiv måte. 
Kriger mot grevskapet Holland og Gelderland, ved siden av borgernes krav om mer selvstyre og deres innbyrdes uroligheter (mellom «Lichtenbergerne» og «Lokhorsterne») førte etterhvert til at biskopens makt over disse to adskilte områdene ble så undergravd at biskop Henrik av Bayern i 1528 overdro den verdslige delen av ansvaret til keiser Karl V. Keiseren fikk dermed Dominiene Utrecht, Overijssel og Groningen som len, og dermed en del av De sytten nederlandske provinsene.
Dette området ble senere til de tre provinsene Utrecht, Overijssel og Groningen som var en del av Republikken de syv forente Nederlandene.
Tohil Mons

Tohil Mons er et fjell på Io, en av Jupiters måner. Fjellet er 5400 m høyt og ligger i Culann-Tohil-regionen på Ios antijovianske halvkule. Fjellet er oppkalt etter den mayanske værguden Tohil.
Tohil Mons er en av de mest geologisk komplekse fjellene i solsystemet siden fjellet fremviser bevis for å ha blitt dannet fra andre fjell gjennom tektonikk og erosjonsprosesser kombinert med silikate vulkanbergarter eller magmaaktivitet.
Robinson i skjærgaarden

Innspillingsfakta

Den ble spilt inn i august – september 1920 i Skandiaateljén i Långängen og Tobaksholmen i Vaxholm.

Handling

Enkekonsulinne Silfverdahl eier et hus i skjærgården. Hennes ene datter er nygift, mens den andre (Britta) elsker legestudenten Einar Falk. Moren ser helst at hun gifter seg med den fete bankiren Agathon. De nygifte skal ut på langseilas med Britta og Agathon. Etter en kort tids reise tas Einar ombord i hemmelighet. Agathon blir sjøsyk og velger å forlate selskapet med Robinson Crusoe som lektyre. Han tar seg i land på en ubebodd øy der han drømmer om at han blir jaget av ville dyr og andre redselsfullheter akkurat som romanfiguren selv. Agathon våkner når han faller ned fra et tre. Han prøver så godt han kan å gjøre sin tilværelse på øya behagelig, ettersom han ikke er i stand til å ta seg derifra. Agathons robinsonade blir langvarig og han får et stadig villere utseende.
Når seilerselskapet vender hjem etter langturen oppdager det at Agathon ikke har kommet hjem som forventet. Et selskap med mennesker kommer til holmen (hvor Agathon befinner seg) for å ha piknik. De leser i avisa at en sinnssyk forbryter har rømt fra et sykehus i nærheten. Når Agathon dukker opp i sin robinsonmundur tror de at han er denne mannen. Selskapet tar seg til Vaxholm hvor det anmelder intermezzoet til politiet som rykker ut til øya for å overbemanne den mistenkte. Politiet setter tvangstrøye på Agathon. Han blir ført til sykehuset og tas imot av Einar Falk, som nå er ferdig utdannet som lege. Det ryddes opp i misforståelsen. Agathon får et skikkelig vomfyll og er fornøyd med sin skjebne, selv om Brita velger Einar til sin forlovede.
Múli

Múli (IPA: [ˈmʉulɪ], dansk: Mule) er en fraflyttet bygd lengst nord på østkysten av Borðoy på Færøyene. Múli ligger i Hvannasunds kommuna, og er en av Færøyenes nordligste bygder.
Múli er første gang nevnt skriftlig i Hundebrevet fra siste halvdel av 1300-tallet. Den mest kjente beboeren er Guttormur í Múla (1657–1739), som sies å ha hatt synske og magiske evner. I 1970 ble Múli den siste bygden på Færøyene som fikk tilgang til elektrisitet. Noen år senere fikk bygden en 8 km lang veiforbindelse til Norðdepil i sør. Bygden har vært ansett som fraflyttet siden 2002. Husene blir brukt som ferieboliger i av tidligere beboere og deres slektninger. Husene i Múli fikk gateadresser i 2007.
En gård i Múli ble revet i 1959 og gjenreist på Frilandsmuseet ved København i 1961.
Nobuhisa Isono

Karriere

Nobuhisa Isono startet sin profesjonelle karriere i Yokohama Marinos i 1992. Han har også spilt for Mito HollyHock.
Veivepser

Utseende

Middelsstore til store (ca. 5 – 100 mm), slanke vepser med lange, kraftige bein, gjerne svarte eller rødlige. Hodet er nokså lite, antennene  lange og trådformede, de holdes gjerne litt opprullet. Kroppen er snau uten synlige hår. Vingene er forholdsvis lange og smale, uten påfallende vingemerke, men med velutviklet årenett. De har ofte mørke flekker eller tverrbånd. Bakkroppen er slank, høyere enn bred, festet til forkroppen med en kort "stilk" (petiolus).

Levevis

Veivepsene er også kjent som edderkoppjegere. Hunnen graver gjerne en tunnel i bakken eller lager et lite bol av gjørme. Så gå hun på jakt etter en edderkopp, gjerne en litt stor art. Hun sniker seg inn på edderkoppen, og kan også bruke antennene til å roe den ned før hun angriper og gir byttet et lynraskt stikk i den tynnhudete partiet der beina er festet til kroppen. Giften fra stikket lammer edderkoppen, men dreper den ikke. I varmt klima er det avgjørende at edderkoppen fortsatt er live – en død edderkopp ville råtne før vepselarven hadde fått fullført utviklingen. Hunnen sleper den lammede edderkoppen med seg til bolet, drar den nedi og legger et egg på den. Deretter forsegler hun bolet og drar sin vei. Larven spiser den fortsatt levende edderkoppen gradvis opp, men dreper den gjerne ikke før den selv er utvokst.
Sekstenprikket marihøne

Utseende

Sekstenprikket marihøne er mellom 5 og 7 millimeter lang. Dekkvingene er orange med seksten hvite flekker. Brystskjoldet og hodet er orange med flere gule flekker.

Levevis

Sekstenprikket marihøne finnes på løvfellende trær.
Salmanassar III

Styre

I 853 f.Kr. ble det opprettet et forbund mellom kongedømmene Egypt, Hamat, Arvad, Ammon, Akab av Israel og andre nabostater. Den som ledet forbundet var kong Hadadeser av Damaskus. Dette forbundet møtte den assyriske kongen i slaget ved Karkar i 853 f.Kr. etter at assyrerne dro østover, gikk over Eufrat ved Til-Barsip og deretter mot Aleppo. Derfra mot Hama og en rekke mindre steder som ble erobret og brent ned. Deretter dro assyrerne nedover elven Orontes til festningen Karkar (Ḳarḳar eller Qarqar). Assyrerne greide å erobre festningen, men vant ikke slaget og ingen av de syriske allierte ble underkuet. Nye slag fulgte i 849 f.Kr. og 846 f.Kr. Akab av Israel døde kort tid etter i et annet, ikke tilknyttet slag.

Mot Israel

I 842 f.Kr. drev Salmanassar krig mot Hadadesers etterfølger Hasael og tvang ham til å søke tilflukt bak murene av sin hovedstad. Da Salmanassar ikke klarte å erobre Damaskus, ødela han landet rundt, og Jehu av Israel (som er, eller hans ambassadører, er representert på den svarte obelisk i British Museum) sendte sammen med de fønikiske byene tributt til ham i 841 f.Kr. i frykt for den assyriske krigsmaskinen. Babylonia hadde allerede blitt erobret så langt som de bløtmyrene til kaldeerne i sør, og den babylonske kongen var blitt drept.

Mot Tabal

I 836 f.Kr. sendte Salmanassar en hær mot bystaten Tibareni (Tabal) som fulgt opp med en hær mot Kappadokia, og i 832 f.Kr. kom det ytterligere en hærtokt mot Urartu. I den følgende året krevde alderen at kongen overlot kommandoen av sin hærer til tartan (turtānu, øverstekommanderen) Dayyan-Assur, noe som var uvanlig. Seks år senere gjorde Nineve og andre byer opprør mot Salmanassar ledet av hans sønn Assur-danin-pal. Borgerkrigen raste i to år inntil den ble knust av Sjamsi-Adad V, en annen sønn av Salmanassar. Hva som skjedde med Assur-danin-pal finnes det ingen opplysninger om. Salmanassar døde kort tid etter.

Betydning for Bibelen

Salmanassars styre har betydning for den hebraiske Bibelen (tilsvarende i Det gamle testamente) ettersom to av hans monumenter bærer bibelske navn. Den svarte obelisk navngir Jehu sønn av Omri, og Kurkhmonolitten navngir kong Akab av Israel i referanse til slaget ved Karkar.
In My Dreams (sang)

Melodi Grand Prix

Etter å ha deltatt i den norske finalen året før, inviterte NRK gruppa Wig Wam til å stille med en ny låt i konkurransen i 2005. Gruppas gitarist, Trond Holter, skrev «In My Dreams», og NRK antok låten. I finalen i Oslo Spektrum lørdag 5. mars var Wig Wam det åttende og siste bidraget ut på scenen og avanserte til gullfinalen. Avstemningen var spennende, men til slutt vant Wig Wam konkurransen med 75 667 stemmer – drøye 11 000 stemmer mer enn andreplassen «I Am Rock 'n' Roll», framført av Jorun Erdal.
Utdypende artikkel: Melodi Grand Prix 2005

Eurovision Song Contest

Etter den norske finalen seilte Wig Wam opp som store favoritter foran Eurovision Song Contest 2005 i Kiev. På grunn av sisteplassen året før måtte Norge gjennom semifinalen torsdag 19. mai 2005. Wig Wam var nummer 13 ut på scenen i semifinalen og endte til slutt på en sjetteplass. Dermed kvalifiserte Norge seg til finalen lørdag 21. mai.
I finalen var Norge det femte bidraget ut på scenen, etter Romania, og før Tyrkia. Tross favorittstempelet endte til slutt «In My Dreams» på en delt niendeplass sammen med Danmark. Det norske bidraget fikk 12 poeng fra Island, Danmark og Finland.
Konrad Raiser

Bakgrunn

Konrad Raiser er sønn av juristen Ludwig Raiser og vokste opp i Schwerin, Göttingen, Bad Godesberg og Tübingen. Han tok abitur i 1957 i Tübingen.
Raiser studerte teologi ved universiteter i Tübingen Bethel, Heidelberg og Zürich-

Prest, teolog

Han ble ordinert som luthersk (evangelisk) prest i 1964. Han jobbet da allerede i den evangeliske kirken i Württemberg. Der jobbet han frem til 1965, da han dro til Harvard i USA for videre studier. Han kom tilbake til Tyskland i 1967, og jobbet som assistent i praktisk teologi ved Universitetet i Tübingen. I 1970 tok han doktorgrad i teologi.
I 1969 begynte han å jobbe ved Kirkenes verdensråds hovedkvarter i Genève. Han jobbet da som studiesekretær for Faith and Order-avdelingen. I 1973 ble han utnevnt til visegeneralsekretær med ansvar for avdelingen for rettferdighet og tjeneste. I denne perioden var han også i programkomiteene for KVs generalforsamlinger i Nairobi og Vancouver.
Han vendte tilbake til Tyskland i 1983 og inntok en stilling som professor i systematisk teologi ved Ruhr-Universität Bochum. Der var han samtidig leder for universitetets økumeniske institutt. Fra 1983 til 1993 var han også leder for Deutschen Evangelischen Kirchentag, et økumenisk forum for tyske protestantiske kirker. han var også redaksjonsleder for tidsskriftet Ökumenische Rundschau, og han var med i forbredelsekomiteene for den europeiske økumeniske kirkekonferansen i Basel i Sveits i 1989 og KVs verdensforum for rettferdighet, fred og skaperverkets integritet i Seoul i Sør-Korea i 1990. I 1991 var han utsending fra sitt kirkesamfunn til KVs generalforsamling i Canberra.
Generalsekretær for Kirkenes Verdensråd: I 1992 ble han valgt av sentralkomiteen i Kirkenes verdensråd til organisasjonenens generalsekretær for en femårsperiode. Han startet arbeidet i vervet i januar 1993, og i september 1996 ble han gjenvalgt for en ny femårsperiode. Denne gikk ut 2002, men på grunn av interne prosesser i organisasjonen ble den utvidet med ett år, og gikk ut 2003.
Raiser er æresdoktor ved det teologiske akademiet i Budapest og ved universitetet i Genève. Han har gitt ut fire bøker og en rekke artikler i tidsskrifter. Som generalsekretær for Kirkenes verdensråd var han også redaktør for tidsskriftet The Ecumenical Review.
Liv Ullmann – scener fra et liv

Liv Ullmann – scener fra et liv  er en norsk dokumentarfilm fra 1997, regissert av Edvard Hambro.
Filmen er et portrett av Liv Ullmann som skuespiller, regissør, menneskerettighetsaktivist og privatperson. Den viser blant annet Liv Ullmanns regiarbeid med Enskilda samtal (1987) som hadde manus av Ingmar Bergman og handlet om hans foreldre. Dette danner utgangspunket for et portrett av hennes tidligere samliv og samarbeid med Bergman. Det er også intervjuer med personer som arbeidet med Liv Ullmann på Broadway og klipp fra noen av de eldre filmene hun spilte i. På slutten viser filmen Liv Ullmann i Bosnia hvor hun blant annet jobbet for UNICEF.
Filmen vant en Amandapris for beste dokumentarfilm under filmfestivalen i Haugesund i 1997.
Jubellærer

Jubellærer er en tradisjonell betegnelse på en geistlig som har vært prest i femti år. Lesjaværingen Gerhard Treschow (1703–1765; sønn av Herman Treschow) og Akershusbispen Peder Hersleb (1689–1757) utga på 1700-tallet ei bok med danske og norske jubellærere. Fra 1779 til 1786 utga genealogen Christopher Giessing (1723–1791) tre bind med 104 biografier med stamtavler, der en også fant de islandske jubellærerne. Benevnelsen er ikke så mye brukt lenger.
Tittelen jubeldoktor brukes på en tilsvarende måte i akademiske sammenhenger.
«S323 Sælen»

S323 Sælen er Danmarks siste undervannsbåt. Den ble sjøsatt 3. oktober 1965 og gikk ut av tjeneste 21. desember 2004. Sælen er gjort om til museum og ligger ved Elefanten på Nyholm/Holmen.
Ubåten var overtatt fra Norge, og var opprinnelig en av ubåtene i den norske Kobben-klassen. Da den tjenestegjorde i det norske sjøforsvaret, hadde den navnet KNM «Uthaug».
Galbellinae

Utseende

Forholdsvis små, brede praktbiller, kroppsformen bredt oval til bredt kileformet. På farge er de gjerne mørke med svak metallisk glans.

Levevis

Som hos de fleste andre praktbiller utvikler larvene seg i død ved.

Utbredelse

Slekten Galbella er utbredt i Afrika og Sørøst-Asia.
Rullestolcurling under de paralympiske vinterlekene 2006

Under Paralympiske vinterleker 2006 ble konkurransene i rullestolcurling arrangert i Pinerolo Palaghiaccio.
Bregmaceros

Utbredelse og habitat

Bregmaceros er utbredt i tropiske og subtropiske strøk i hele verden. Artene opptrer hovedsakelig i havet, men kan også finnes i estuarer. Fullstendig oversikt over utbredelsen til denne gruppen er ikke kjent enda og krever ytterligere undersøkelser.

Beskrivelse

Artene har to ryggfinner. Den første består av kun en finnestråler. Ryggfinne nummer to har et markert lavere parti midt på, det samme har gattfinnen. Bukfinnene har 5 finnestråler der de tre ytterste er forlengede frie. Artene i gruppen er små. Den største arten, Bregmaceros lanceolatus , blir maksimalt 12 cm lang.

Arter som finnes i Norge

Det er ikke registrert noen arter fra denne gruppen i Norge.
Jadrolinija

Jadrolinija er et kroatisk statseid shippingselskap som ble grunnlagt i Rijeka 20. januar 1947 som en videreføring av ulike mindre rederier som hadde operert langs den kroatiske kysten siden 1872. Dets hovedoppgave er å forbinde kroatiske øyer med fastlandet. Selskapet opererer hovedsakelig innenriksruter langs landets kyst, samt internasjonale ruter over Adriaterhavet til havner i Italia (Ancona og Bari). Det opererer bilferger, passasjerferger, katamaraner og hydrofoiler.
Freshness Burger

Freshness Burger er en kjede av hurtigmatrestauranter i Japan. Den ble grunlagt i 1992 og selger hamburgere, sandwicher, salater og kaffedrikker. Den markedsfører seg som «Fresh and Organic», under slagordet «Freshness Food, Freshness Serving, Freshness People, Freshness Planet», som vises på engelsk. Der er flere vegetariske valg på menyen. Den har også en hamburger med gåselever. Kjeden har 189 restauranter i Japan.
Freshness Burger åpnet sitt første utsalg i Hongkong på Tsim Sha Tsui, bak Hong Kong Museum of Art. Den har også utsalg i Shatin, Citylink Plaza over Shatin MTR-stasjon.
Den 1. desember 2010 åpnet Freshness Burger sitt første utsalg i Singapore. Åpningen i Singapore er også kjedens første restaurant i Sørøst-Asia. Freshness Burger i Singapore ligger ved Nex kjøpesenter i Serangoon Central. Den har også utvidet til Century Square i Tampines, The Central i Clarke Quay og Causeway Point i Woodlands.
Knúkur (Mykines)

Knúkur (560 moh.) er et fjell på Mykines på Færøyene.
Fjellet er det høyeste på Mykines, men kun Færøyenes 145. høyeste totalt.
Den 26. september 1970 styrtet et fly på vei fra Bergen til Vágar lufthavn ved Knúkur på grunn av dårlig vær. I ulykken mistet 8 av de 34 passasjerene livet.
Lipanapacher

Lipanapacher er et nordamerikansk indianerfolk som talte et sørdathabaskisk språk og tilhørte den apachiske kulturgruppe. Deres tradisjonelle bosetningsområde var Texas, New Mexico, Colorado og de nordlige deler av Chihuahua, Nuevo León, Coahuila og Tamaulipas før 1600-tallet. I 2017 bodde de fleste i det sørvestre USA i Texas, New Mexico og Arizona, og sammen med mescaleroapachene på deres indianerreservat i New Mexico. Noen bor også i andre deler av USA, Canada og Mexico.

Demografi

En vitenskapelig beregning av hvor mange lipanapacher som fantes i år 1700 oppgir antallet til ca. 6000 personer i det som i dag er USA og Mexico. På 1840-tallet ble antallet lipanapacher nord for Rio Grande beregnet til omkring 1000 personer.
Strider med Texas og USA tvang lipanapachene til å flykte fra sitt bosettingsområde i Texas. En del flyttet til Mexico, men de fleste bosatte seg på Mescaleroreservatet i New Mexico sammen med mescalero- og chiricahuava. Ved midten av 1900-tallet tenderte lipanapachene til å bli stadig mer assimilert av disse, og språket på reservatet var blitt et amalgam av apachiske dialekter, med mescalero som dominerende innslag.
Ved den amerikanske folketellingen i 2000 rapporterte 208 mennesker at de regnet seg som helt eller delvis lipan.
Trafikkulykke

Motvirke ulykker

Antall døde og skadde i trafikkulykker er blitt redusert i mange vestlige land de senere årene.
Bruk av sikkerhetsbelte, kjørelys om dagen, kollisjonsputer og eget sikkerhetsutstyr for barn har bidratt til reduksjonen. Strengere promilleregler i mange land bidrar også til å redusere antall ulykker. Økt fokus på trafikksikkerhet og tanker om «Nullvisjonen», der ingen skal dø i trafikkulykker, er også faktorer i arbeidet med å redusere antall ulykker.  Nye biler gjennomgår også sikkerhetstester som EuroNCAP og US NCAP.

Trafikkulykker i Norge

I mange år økte antallet dødsulykker i takt med økningen av antallet biler i Norge. I 1959, året før bilsalget ble fritt i Norge var antallet drepte i trafikken på 306,  mens i 1970 (som var toppåret) ble 560 mennesker drept. Det holdt seg på over 500 per år utover det meste av 1970-årene, men begynte å gå noe ned på slutten av tiåret. I 1985 ble 402 drept. 
Utover i 1990-årene gikk tallene noe ned og for første gang siden 1950-årene opplevde man at tallene sank til under 300 (årene 1993, 1994 og 1996). Etter tusenårsskiftet sank tallene betydelig. Blant annet var de i 2005 på 225. Trenden fortsatte ytterligere det andre tiåret. I 2011 var det 169 drepte i trafikken, i 2015 var det 118 drepte, og i 2017 var det 106 drepte.
Melkeallergi

Melkeallergi er kroppens immunologisk reaksjon på proteiner som fins i melk fra dyr. Dette kan resultere i plager som oppkast, diare og utsletter rundt munnen. Symptomene kan komme ganske raskt etter inntak av melk, men kan også komme gradvis i løpet av flere dager.
Det fins ingen direkte behandling av melkeallergi, bortsett fra å kutte ut melkeprodukter.
Melkeallergi er den vanligste formen for matvareallergi blant barn, og påvirker mellom 2% og 3% av alle spedbarn. Omtrent 13 % til 20 % av alle barn med melkeallergi er også allergisk til storfekjøtt på grunn av proteinlikheter. 
Det er viktig å være klar over at melkeallergi ikke er det samme som laktoseintoleranse noe som heller skyldes mangel av et enzym i tarmene og som oftest kun gir fordøyelseproblemer.
Giovanni Battista Contini

Giovanni Battista Contini (født 1641 i Roma, død 1723 i Roma) var en italiensk arkitekt under barokkperioden. Contini var elev av Bernini.
Contini var 1683-1719 principe (direktør) for Accademia di San Luca.
Michael Strunge-prisen

Michael Strunge-prisen er en dansk litteraturpris som har blitt delt ut siden 1989. Prisen er oppkalt etter forfatteren Michael Strunge og ble opprinnelig tildelt en lyriker som hadde debutert etter 1986. Forlaget Borgen sto bak utdelingen, men fra 2012 overtok Gyldendal forlag.
Etter at Gyldendal tok over, ble betingelsene for å få prisen endret, slik at den tildeles en danskspråklig skjønnlitterær forfatter for vedkommendes andre skjønnlitterære utgivelse. Prisbeløpet ble hevet til 50 000 danske kroner.
Gullnummer

Gullnummer er telefonnummer som består av sifre som er lett å huske. De består gjerne av flere like sifre eller siffergrupper. Andre telefonnummer med samme hensikt er alfanummer (også kalt tekstnummer).
De forskjellige telefonoperatørene har sine egne definisjoner for gullnummer. Den mest vanlige definisjonen på et gullnummer er at det slutter på minst to nuller, eller har minst fire like siffer etter hverandre. Hver operatør har egne nummerserier som kunder kan velge mellom. Nye nummerserier blir tilgjengelig etter hvert som gamle serier blir oppbrukt. De fleste operatører tar betalt for gullnummer. Prisene varierer fra kr 500,- til kr. 5000,- hos operatørene. De mest attraktive numrene er gjerne i bruk og det er derfor vanskelig å finne gode gullnummer hos operatørene.
Gullnumre er blitt en utbredt salgsvare, oftest på Internett, og spesielle nummer har gjerne en høy pris. Det er ikke uvanlig at telefonnummer med mange nuller selges for over 100 000,-
Under en veldedighetsauksjon i Taipei solgte Chunghwa Telecom gullnummeret 988-888-888 for én million kroner. Begrunnelsen skal ha vært at ordlyden for åtte på flere taiwanske dialekter er bli rik.

Annen bruk

Tidsskriftet Farmands julenummer kom i mange år ut med gyllent omslag og ble kalt årets «gullnummer».
Arne Bang-Hansen

Skuespilleren

Arne Bang-Hansen hadde i alt 155 roller på Nationaltheatret, der han var ansatt fra 1932 til 1982. Han er likevel for mange mer kjent for å ha gitt stemme til Politimester Bastian i lydbokversjonen av Thorbjørn Egners Folk og røvere i Kardemomme by. Mange kjenner ham også fra rollen som Professor Slatters i TV-serien Brødrene Dal og spektralsteinene. 
På Nationalteatret gjorde Bang-Hansen seg allerede som elev bemerket i Strindbergs Til Damaskus. Han var ved siden av Nationalteateret i perioder ansatt ved scener som Den Nationale Scene (1934–38), Carl Johan Teatret (1941–45), Centraltheatret (1945–48) og Trøndelag Teater (1948–49). Han ble etter det igjen ansatt ved Nationalteatret i 1948 og frem til sin død. Hans humørfylte komediekunst kom til sin rette i Holberg-komedier som Henrik og Pernille og som Styver i Ibsens Kjærlighetens komedie. Han viste seg som en skarpsindig menneskekjenner i rollen som Gibbs i T.S. Eliots Cocktail party, Leonid i Tsjekhovs Kirsebærhaven og Kroll i Ibsens Rosmersholm. Man må også nevne hans rolle som den forelesende apen i Kafka-monologen Beretning for et akademi. I sin avskjedsrolle spilte han portneren i Macbeth av William Shakespeare. 
Arne Bang-Hansen har også medvirket i flere filmen, blant dem hovedrollen i Hu Dagmar (1939) og Alle tiders kupp (1964). Hadde biroller i filmer som blant annet Kasserer Jensen (1954), Støv på hjernen (1959) og Sønner av Norge (1961). På TV huskes han for rollen som professor Slatters i TV-serien Brødrene Dal og spektralsteinene i 1982, og som brudgommens far i episoden Hjem, kjære hjem fra 1981 av den norske komiserien Fleksnes fataliteter.
Arne Bang-Hansen ble tildelt St. Olavs Orden for sin innsats som skuespiller.

Personlige forhold

Arne Bang-Hansen var åpent homofil og beskrev sitt liv gjennom selvbiografien Fra mitt skjeve hjørne i 1985.
Movimiento de Liberación Nacional

Movimiento de Liberación Nacional (norsk oversettelse: «Den nasjonale frigjøringsbevegelsen»), forkortet MLN, var et høyreorientert politisk parti i Guatemala. Det var støttet av militæret, og ble opprettet av Mario Sandoval Alarcón i 1960 etter å ha brutt ut fra Movimiento Democratico Nacional. MLN hadde regjeringsmakt i samarbeid med militæret og Partido Institucional Democrática (PID) i store deler av 1970-årene, men brøt samarbeidet med militæret etter deres statskupp i 1982. Presidentene Carlos Arana Osorio (1970–1974) og Kjell Laugerud (1974–1978) representerte MLN. Etter dette prøvde partiet seg med valgteknisk samarbeid med PID og Partido de Avanzada Nacional ved valgene til Kongressen i henholdsvis 1985 og 1990, uten å få flere enn 4 mandater. I 1995 fikk MLN ett mandat. MLN brøt sammen etter kongressvalget i 1999, etter å ha fått under 1 % av stemmene og mistet sitt siste mandat. MLN hadde forbindelser til World Anti-Communist League.